אבלרדו פרננדס אנטוניה (בספרדית: Abelardo Fernández Antuña, נולד ב-19 באפריל 1970 בחיחון שבספרד) הוא כדורגלן עבר שנודע בשמו הפרטי, אבלרדו. אבלרדו שיחק בעמדת הבלם מסוף שנות ה-80 של המאה ה-20 ועד תחילת העשור הראשון של המאה ה-21, בעיקר במדי ספורטינג חיחון וברצלונה. בנוסף לכך ייצג אבלרדו את נבחרת ספרד במונדיאל 1994 ו-1998 וביורו 1996 ו-2000. לאחר פרישתו ממשחק החל לעבוד כמאמן. בין 2014 ל-2017 היה מאמנה של ספורטינג חיחון, ובין 2017 ל-2019 היה מאמנה של דפורטיבו אלאבס.